ডিজিটাল মিটার প্রবর্তনের পর অনেকেই ভেবেছিলেন এখন হয়তো তাদের আর গায়েবী বিল দিতে হবে না কিন্তু ডিজিটালের মধ্যেই যে সুক্ষ চুরির সুযোগ লুকানো তা হয়তো আমিও জানতাম না। গত ১৮/৫/২০১২ তারিখে বাসার নিচে মোটর সাইকেলটি পার্ক করতে গিয়ে হঠাত করে চোখ পরে যায় মিটারটির দিকে কারন সেটি বেশ অপরিচ্ছন্ন অবস্থায় ছিল। সেটি পরিষ্কার করে একবার চোখ বুলালাম ইউনিটের দিকে, কারন সচরাচর ওদিকে তাকানো হয় না। দেখলাম ২৫৮০০ ইউনিট উঠে আছে। যাই হোক না কেন পরের মাসে যখন বিদ্যুতের বিল আসলো সেখানে লেখা দেখলাম মিটার রিডার উক্ত তারিখে ২৫৯৫০ ইউনিট বিল দেখিয়েছে। মোটের উপর আমার ব্যাবহার কৃত ইউনিটের চেয়ে ১৫০ ইউনিট বেশী। তৎক্ষণাৎ বিদ্যুৎ অফিসে যোগাযোগ করলাম তারা জানালো তাদের হিসাবই সঠিক। কিন্তু আমার যে ৪০০ ইউনিট এর পরে আরো ১৫০ ইউনিটের অতিরিক্ত টাকা দিতে হবে তাতে তাদের না কি কিছুই করার নেই। অবশেষে সব মেনে গত মাসের ১৫ তারিখ থেকে অপেক্ষা করতে লাগলাম কিন্তু ২৫ তারিখ পর্যন্তও ক্ষমতাধর রিডারের কোন দেখা মিলল না আমাদের পুরো এলাকায়। অফিসে গিয়ে কারন জানতে চাইলে রিডার বলল তাদের কাছে না কি হিসাব আছে কোন গ্রাহক কত ইউনিট ব্যাবহার করে থাকেন আর ভিত্তিতেই মুখস্থ বিল প্রস্তুত করেন তারা।